ลูกอายุ3ขวบค่ะ.มีน้ำตาเยอะ มีขี้ตาสีเหลืองขุ่น-เขียวเวลาตื่นนอนตอนเช้า...ลูกลืมตาไม่ขึ้นเลยค่ะต้องใช้สำลีชุบน้ำอุ่นเช็ดตา....น้องเปนมาประมาณ1อาทิตย์แล้วค่ะ หยอดตากินยาแก้แพ้ก็ไม่หาย มีน้ำมูปะปนด้วยค่ะ บางครั้งสีน้ำมูกสีเดียวกับขี้ตาค่ะ น้องเป็นอะไรอันตรายมั้ยค่ะ หรือต้องพบเฉพาะทางค่ะ
สวัสดีค่ะ ใมทัก'ก,อาการมีน้ำตาเยอะ มีขี้ตาสีเหลือง-เขียว มีน้ำมูก อาจเป็นอาการของ1.เยื่อบุตาอักเสบ(conjunctivitis) ซึ่งมักมีอาการเยื่อบุตาบวม ตาแดง คันตา เจ็บตา เคืองตา แสบตา ร่วมด้วย ซึ่งอาจเกิดจาก- การติดเชื้อไวรัสเช่น adenovirus, picornavirus มักมีอาการของไข้หวัดร่วมด้วย เช่น มีน้ำมูก คัดจมูก ไอ เจ็บคอ มีเสมหะ เป็นต้น- การติดเชื้อแบคทีเรีย ซึ่งมีหลายสายพันธ์ุ ทำให้เกิดอาการได้ตั้งแต่เล็กน้อยจนถึงรุนแรง มักไม่มีอาการของไข้หวัดร่วมด้วย- การสัมผัสกับสารก่อภูมิแพ้ได้แก่ ฝุ่นละออง เกสรดอกไม้ เชื้อรา ขนสัตว์ อาหารทะเล เป็นต้น อาจพบอาการน้ำมูกไหลร่วมด้วยได้ อาการอาจเกิดขึ้นตามฤดูกาลหรือเกิดตลอดทั้งปีแบบเป็นๆ หายๆก็ได้ ความรุนแรงมีตั้งแต่น้อยไปมาก อาการคันตาจะเป็นอาการเด่นมากกว่าอาการปวดหรือแสบตา และน้ำตามักจะใส ไม่มีขี้ตาที่มีลักษณะคล้ายหนองออกมา2.เปลือกตาอักเสบ(Blephalitis) เป็นการอักเสบของผิวหนังบริเวณหนังตาส่วนใหญ่แล้วจะอักเสบพร้อมกันทั้ง 2 ข้าง แต่ข้างใดข้างหนึ่งอาจมีอาการรุนแรงกว่าอาการ ได้แก่เจ็บที่เปลือกตา เปลือกตาบวมแสบตา เคืองตา ตาแดง ตาแฉะมีขี้ตามาก โดยอาการมักเป็นมากในตอนเช้ามีสะเก็ดเล็กๆ คล้ายรังแคขนตา ขนตาร่วงง่าย เป็นต้นหากแม่ได้ดูรักษาตามอาการมานานแล้ว 1 สัปดาห์ แต่อาการของลูกยังไม่ดีขึ้น แนะนำให้ไปพบแพทย์ค่ะ เพื่อพิจารณาใช้ยาหยอดตาหรือยาป้ายตาที่มีตัวยาปฏิชีวนะฆ่าเชื้อหรือทานยาปฏิชีวนะร่วมด้วย โดยอาจพาลูกไปพบกุมารแพทย์หรือจักษุแพทย์ก็ได้ค่ะสำหรับการดูแลตนเองในเบื้องต้น โดยการใช้สำลีชุบน้ำสะอาดเช็ดขี้ตา อย่างที่แม่ทำถือว่าถูกต้องแล้วค่ะ และพยายามอย่าให้น้องเกาหรือขยี้ตา หากมีอาการคันมาก ก็ให้ทานยาแก้แพ้อย่างที่ทำอยู่ค่ะขอให้อาการของลูกหายไวไวค่ะ